CELEX: 31989R3060
Language: el
Date: 1989-10-11
Title: Κανονισμός (ΕΟΚ) αριθ. 3060/89 της Επιτροπής της 11ης Οκτωβρίου 1989 για την τροποποίηση του παραρτήματος του κανονισμού (ΕΟΚ) αριθ. 569/88 για τον καθορισμό των κοινών λεπτομερειών ελέγχου της χρησιμοποίησης ή και του προορισμού προϊόντων που προέχονται από την παρέμβαση

Avis juridique important

|

31989R3060

Κανονισμός (ΕΟΚ) αριθ. 3060/89 της Επιτροπής της 11ης Οκτωβρίου 1989 για την τροποποίηση του παραρτήματος του κανονισμού (ΕΟΚ) αριθ. 569/88 για τον καθορισμό των κοινών λεπτομερειών ελέγχου της χρησιμοποίησης ή και του προορισμού προϊόντων που προέχονται από την παρέμβαση  

Επίσημη Εφημερίδα αριθ. L 293 της 12/10/1989 σ. 0029 - 0029

***** ΚΑΝΟΝΙΣΜΟΣ (ΕΟΚ) αριθ. 3060/89 ΤΗΣ ΕΠΙΤΡΟΠΗΣ  της 11ης Οκτωβρίου 1989  για την τροποποίηση του παραρτήματος του κανονισμού (ΕΟΚ) αριθ. 569/88 για τον καθορισμό των κοινών λεπτομερειών ελέγχου της χρησιμοποίησης ή/και του προορισμού προϊόντων που προέρχονται από την παρέμβαση  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 763/89 (2), και ιδίως το άρθρο 6 παράγραφος 7,  Εκτιμώντας:  ότι ο κανονισμός (ΕΟΚ) αριθ. 569/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2993/89 (4), προβλέπει ότι, κατά την αποστολή του βουτύρου ως έχει με προορισμό να συμπυκνωθεί βάσει των διατάξεων του κανονισμού (ΕΟΚ) αριθ. 3143/85 της Επιτροπής της 11ης Νοεμβρίου 1985 για τη διάθεση, σε μειωμένη τιμή, βουτύρου παρεμβάσεως που προορίζεται για την άμεση κατανάλωση υπό μορφή συμπυκνωμένου βουτύρου (5), όπως τροποποιήθηκε τελευταία από τον κανονισμό (ΕΟΚ) αριθ. 2690/89 (6), η ημερομηνία κατά την οποία έχει αγορασθεί το βούτυρο πρέπει να εγγράφεται στη θέση 44 του ενιαίου διοικητικού εγγράφου ή στην καταλληλότερη θέση του χρησιμοποιούμενο εγγράφου· ότι, μετά την τελευταία τροποποίηση του κανονισμού (ΕΟΚ) αριθ. 3143/85, το βούτυρο μπορεί επίσης να πωλείται με διαγωνισμό· ότι πρέπει, συνεπώς, να τροποποιηθεί ο κανονισμός (ΕΟΚ) αριθ. 569/88 για να προσδιοριστεί καλύτερα η ημερομηνία που πρέπει να εμφαίνεται στα εν λόγω έγγραφα· ότι, για τον σκοπό αυτό, πρέπει να καθορισθεί η ημερομηνία αυτή σύμφωνα με τις συνδυασμένες διατάξεις του άρθρου 2α παράγραφος 9 όσον αφορά το διαγωνισμό και του άρθρου 4 παράγραφος 4 όσον αφορά την πώληση σε καθορισμένη τιμή του κανονισμού (ΕΟΚ) αριθ. 3143/85·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 569/88 κεφάλαιο ΙΙ σημείο 14 στοιχείο α), το σημείο 2 αντικαθίσταται από το εξής κείμενο:  «2. Ημερομηνία από την οποία υπολογίζεται η προθεσμία που αναφέρεται στο άρθρο 4 παράγραφος 4 του κανονισμού (ΕΟΚ) αριθ. 3143/85, είτε μετά από πώληση σε καθορισμένη τιμή, είτε μετά από διαγωνισμό·»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Οκτωβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 84 της 29. 3. 1989, σ. 1.  (3) ΕΕ αριθ. L 55 της 1. 3. 1988, σ. 1.  (4) ΕΕ αριθ. L 287 της 5. 10. 1989, σ. 5.  (5) ΕΕ αριθ. L 298 της 12. 11. 1985, σ. 9.  (6) ΕΕ αριθ. L 261 της 7. 9. 1989, σ. 6.